== Driften ==
DSB havde et godsspor lige overfor KEJ's, og i starten omlæssede man gods manuelt mellem normalsporede og smalsporede vogne. Men en bedre løsning måtte findes, især da [[De Danske Sukkerfabrikker]] etablerede [[saftstation|saftstationen]] i Kolding, der gav banen store [[roe]]transporter fra oplandet. På [[Tørringbanen]], der også var smalsporet, kørte man den smalsporede godsvogn op på en normalsporet transportør, der havde små hjul for ikke at blive for høj og derfor kun var egnet til rangering. Men KEJ ønskede at kunne sende sit gods ud på hele det normalsporede banenet, så driftsbestyrer [[P.V.P. Berg]] opfandt en slags [[container]], der fik det gamle danske navn ''fading'': en vognkasse på hjul, som kunne trille på et par løse skinner mellem en smalsporet og en normalsporet godsvogn, som var kørt i stilling ved hver sin enderampe. Det system kunne DSB godt godkende, så KEJ kunne sende sine normalsporede godsvogne, belæsset med fadinger, med et DSB-godstog til fx sukkerfabrikken i [[Odense]].
Filosofi Historie Foreninger Organisationer